Violent Thing

«Violent Thing» (norsk oversettelse: voldelig ting) er en popsang fra 2020 som fremføres av den slovenske sangeren Ben Dolic. Sangen er skrevet av Borislav Milanov, Peter St. James, Dag Lundberg, Jimmy Thorén og Connor Martin, og den ble utgitt 27. februar 2020. Den skulle vært Tysklands bidrag i Eurovision Song Contest 2020 i Rotterdam i Nederland. Konkurransen ble imidlertid avlyst for å hindre spredningen av koronaviruset.

Om sangen 
Etter at Tyskland kom nest sist med S!sters i Eurovision Song Contest 2019, valgte de tyske kringkasterne ARD og NDR å gå for en intern utvelgelse i 2020. «Violent Thing» var blant bidragene som ble sendt inn, og den er skrevet av Borislav Milanov sammen med låtskriverlaget sitt Peter St. James, Dag Lundberg, Jimmy Thorén og Connor Martin.

To juryer plukket «Violent Thing» til å representere Tyskland i Eurovision Song Contest 2020. Den ene juryen besto av hundre personer fra hele Tyskland, mens den andre juryen var en internasjonal ekspertjury med 20 profesjonelle musikere. Begge juryene evaluerte alle de innsendte bidragene og artistene.
Artisten ble den slovenske popsangeren Ben Dolic, som fikk oppmerksomhet i Tyskland da han kom på andreplass i tyske The Voice i 2018. Dolic sa i et intervju at: «Å delta i Eurovision Song Contest for Tyskland var en drøm som gikk i oppfyllelse for meg. Dette er stedet hvor jeg slo gjennom som profesjonell sanger. Jeg tror vi har den perfekte sangen for Eurovision Song Contest, og jeg skal gi alt jeg har for Tyskland.»

Som ett av de «fem store landene» var Tyskland direktekvalifisert til finalen i Rotterdam Ahoy i Nederland lørdag 16. mai 2020. Konkurransen ble imidlertid avlyst på grunn av koronavirusutbruddet i Europa i 2020.

Sporliste

Utgivelseshistorikk

Referanser 

Tyske sanger
Sanger fra 2020
Bidrag til Eurovision Song Contest 2020